Serviciul Radio prin Internet oferit de Nokia („Serviciul”) vă permite să descoperiţi şi să beneficiaţi de conţinutul posturilor radio care transmit prin Internet. SUNTEŢI DE ACORD CU FAPTUL CĂ UTILIZAREA SERVICIULUI REPREZINTĂ O CONFIRMARE A FAPTULUI CĂ AŢI CITIT PREZENTUL CONTRACT, CĂ ÎL ÎNŢELEGEŢI ŞI CĂ SUNTEŢI DE ACORD CU TERMENII ŞI CONDIŢIILE ACESTUIA. Dacă nu sunteţi de acord, vă rugăm să reţineţi că nu aveţi dreptul de a utiliza Serviciul.

# 1. DEFINIŢII

Posturile de radio care transmit prin Internet reprezintă entităţi care, în general, produc şi distribuie conţinut audio şi metadate conexe prin Internet.

Linkul către postul de radio cu transmisie prin Internet reprezintă un locator de resurse sau un set de locatori de resurse care permit utilizatorului să acceseze conţinutul difuzat de postul de radio cu transmisie prin Internet.

# 2. SERVICIUL

Serviciul permite următoarele:

1. parcurgerea linkurilor către posturi de radio cu transmisie prin Internet;

2. accesarea conţinutului posturilor de radio cu transmisie prin Internet;

# 3. UTILIZAREA SERVICIULUI

Utilizarea Serviciului este permisă numai pentru utilizare personală şi necomercială. Nokia va deţine toate drepturile de proprietate intelectuală asupra Serviciului şi legate de acesta.

Nokia îşi rezervă dreptul de a modifica termenii şi condiţiile prezente, informându-vă asupra modificării respective.

# 4. CONFIDENŢIALITATE

Politica Nokia este aceea de protejare a confidenţialităţii utilizatorului prin implementarea unor politici de confidenţialitate ferme.

Pentru supravegherea utilizării şi pentru îmbunătăţirea Serviciului, Nokia poate colecta date referitoare la utilizare, inclusiv, dar fără a se limita la informaţii legate de posturile Internet accesate, intervalul de timp alocat fiecărui post şi articolele marcate ca favorite.

Nokia nu colectează niciun fel de informaţii care să permită identificarea utilizatorului serviciului.

# 5. DISPONIBILITATEA SERVICIULUI

Serviciul vă este furnizat ca o facilitate pentru Dvs. El este furnizat „ca atare", în funcţie de „disponibilitate". Nokia nu garantează furnizarea serviciului fără întreruperi sau fără erori. Nokia îşi rezervă dreptul de a revizui Serviciul sau de a retrage dreptul de acces la acesta în orice moment.

Nokia poate furniza, după cum consideră necesar şi util, actualizări ale Serviciului legate de aplicaţii.

# 6. RĂSPUNDEREA ŞI EXONERAREA DE RĂSPUNDERE

Pentru accesibilitate facilă, Nokia poate include linkuri către posturi de radio cu transmisie prin Internet, care sunt deţinute sau utilizate de terţe părţi. Nokia nu garantează că linkurile către posturile de radio cu emisie prin Internet vor fi funcţionale. În plus, conţinutul care nu are legătură cu Nokia nu implică în niciun fel faptul că Nokia sprijină conţinutul ca atare sau produsele şi serviciile legate de conţinutul respectiv.

Trebuie să parcurgeţi şi să fiţi de acord cu regulamentul de utilizare al fiecărui post, dacă este cazul, înainte de a-l accesa. Sunteţi, de asemenea, de acord cu faptul că Nokia nu deţine niciun fel de control asupra conţinutului serviciilor furnizate de terţe părţi şi că nu îşi poate asuma niciun fel de răspundere cu privire la conţinutul oferit de posturile radio cu transmisie prin Internet.

Accesarea conţinutului posturilor radio cu transmisie prin Internet prin intermediul Serviciului poate implica transmisia de cantităţi mari de date prin reţeaua furnizorului de servicii. Pentru informaţii referitoare la taxele de transmisie a datelor, contactaţi furnizorul Dvs. de servicii. Vă rugăm să reţineţi că utilizarea Serviciului pentru posturi radio cu transmisie prin Internet care au o viteză mai mare de transmisie a datelor poate implica o creştere a costurilor legată de traficul de date.

Traficul de date asociat cu utilizarea Serviciului poate include cel puţin următoarele: actualizarea conţinutului listei de posturi, transferul de date de la postul de radio cu transmisie prin Internet, colectarea de date statistice şi actualizarea aplicaţiei radio prin Internet.

Nokia nu este răspunzătoare pentru costurile de trafic de date asociate utilizării Serviciului de către Dvs.

NU SE OFERĂ NICIUN FEL DE GARANŢIE, NICI IMPLICITĂ, NICI EXPLICITĂ, INCLUSIV, DAR FĂRĂ A SE LIMITA LA GARANŢIILE DE TITLU SAU DE NEÎNCĂLCARE SAU GARANŢIILE IMPLICITE DE VANDABILITATE SAU ADECVARE PENTRU UN ANUMIT SCOP, CU PRIVIRE LA DISPONIBILITATEA, ACURATEŢEA, FIABILITATEA SAU CONŢINUTUL SERVICIULUI. NOKIA NU VA FI ŢINUTĂ RESPONSABILĂ PENTRU NICIUN FEL DE DAUNE, INDIRECTE, INCIDENTE, SPECIALE SAU SUBSEVCVENTE, PIERDERI DE PROFIT SAU ÎNTRERUPERI ALE ACTIVITĂŢII CAUZATE DE UTILIZAREA SERVICIULUI SAU CA URMARE A IMPOSIBILITĂŢII DE UTILIZARE A SERVICIULUI, CHIAR DACĂ NOKIA A FOST INFORMATĂ CU PRIVIRE LA POSIBILITATEA UNOR ASTFEL DE DAUNE. UNELE JURISDICŢII NU PERMIT EXCLUDEREA ANUMITOR GARANŢII SAU LIMITĂRI DE RĂSPUNDERE, ASTFEL ÎNCÂT ESTE POSIBIL CA LIMITĂRILE SAU EXCLUDERILE DE MAI SUS SĂ NU SE APLICE ÎN CAZUL DVS. RĂSPUNDEREA NOKIA VA FI LIMITATĂ, ÎN ACEST CAZ, ÎN LIMITELE MAXIME PERMISE DE LEGE.

Niciuna dintre prevederile prezentului document nu va prejudicia drepturile legale ale niciunei părţi, având calitatea de utilizator. Niciuna dintre prevederile prezentului document nu limitează răspunderea Nokia în caz de deces sau rănire personală survenite ca urmare a neglijenţei Nokia.

# 7. POLITICA REFERITOARE LA DECLARAŢIILE DE ÎNCĂLCARE A DREPTURILOR DE AUTOR

În cazul în care consideraţi că lucrările Dvs. aflate sub incidenţa drepturilor de autor au fost tratate într-un mod care reprezintă o încălcare a acestor drepturi, puteţi informa Nokia printr-o notificare incluzând:

(1) Semnătura fizică sau electronică a unei persoane autorizate să acţioneze în numele deţinătorului dreptului exclusiv despre care se presupune că a fost încălcat;

(2) Identificarea sau descrierea lucrărilor aflate sub incidenţa drepturilor de autor care se susţine că au fost încălcate;

(3) Identificarea sau descrierea materialului despre care se susţine că ar reprezenta o încălcare şi informaţii suficiente pentru localizarea materialului;

(4) Numele Dvs., adresa, numărul de telefon, adresa e-mail şi orice alte informaţii care vor permite Nokia să vă contacteze;

(5) O declaraţie că Dvs. consideraţi, de bună credinţă, că utilizarea materialului în modul reclamat nu este permisă de către deţinătorul drepturilor de autor, de reprezentantul acestuia, sau de lege; şi

(6) O declaraţie conform căreia informaţiile din notificare sunt corecte şi, sub incidenţa sancţiunilor aplicabile, Dvs. sunteţi autorizat să acţionaşi în numele deţinătorului unui drept exclusiv încălcat în mod evident.

Notificarea se va expedia la adresa reprezentantului nostru desemnat:

Copyright.Notices@nokia.com

# 8. LEGISLAŢIA APLICABILĂ

În cadrul termenilor şi condiţiilor prezente, „Nokia" înseamnă Nokia Corporation. Nokia utilizează şi controlează Serviciul din locaţii din Finlanda. Ca atare, informaţiile cuprinse în Serviciu se consideră a fi furnizate în Finlanda.

Copyright © Nokia Corporation 2006. All rights reserved.